**1. จะเลือกใช้วิจัยเชิงคุณภาพเมื่อไร**

การวิจัยเชิงคุณภาพจะตอบสนองต่อจุดมุ่งหมายข้างล่างนี้ หนึ่งจุดมุ่งหมายหรือมากกว่า(Leed&Ormrod, 2001)

1. เพื่อการบรรยาย (description) เพื่อแสดงให้เห็นถึงธรรมชาติบางอย่างของสถานการณ์ของสถานที่กระบวนการของความสัมพันธ์ ของระบบ หรือของบุคคล

2. เพื่อการแปลความหมาย (interpretation) เพื่อให้ผู้วิจัย สามารถพัฒนาองค์ความรู้ในมิติ ต่อไปนี้

2.1 ได้เข้าใจอย่างลึกซึ้ง (insight) ในธรรมชาติของปรากฏการณ์เฉพาะอย่าง

2.2 พัฒนาแนวคิดใหม่หรือทัศนะเชิงทฤษฎีเกี่ยวกับปรากฏการณ์ที่ศึกษา และ/ หรือ

2.3 ค้นหาปัญหาที่ปรากฏอยู่ในปรากฏการณ์ที่ศึกษา

3. เพื่อการพิสูจน์ตรวจสอบ (verification) จะทำให้ผู้วิจัยทดสอบความตรง (Validity) บางประการของข้อตกลงเบื้องต้น (assumption) ของคำอ้าง (claims) ของทฤษฎี (theories) หรือของการอ้างอิงได้ (generalization) ในบริบทที่เป็นจริง

4. เพื่อการประเมิน (evaluation) การวิจัยเชิงคุณภาพจะช่วยให้ผู้วิจัยใช้วิธีการในการประเมินความมีประสิทธิผลของนโยบาย การปฏิบัติ หรือนวัตกรรมได้

สรุป การเลือกใช้วิธีวิจัยเชิงคุณภาพ จะต้องมีความสอดคล้องกับวัตถุประสงค์ หรือจุดมุ่งหมายของการวิจัย ซึ่งการตอบสนองอาจจะเพื่อเป็นการบรรยาย การแปลความหมายเพื่อการตรวจสอบ หรือเพื่อการประเมินความสำเร็จของนโยบาย หรือ โครงการ/กิจกรรมต่างๆ